# Bolsevik hatalomátvétel Szentpéterváron

### A Wikipédiából, a szabad lexikonból.

| Ez a történelmi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

## [szerkesztés] Előzményei

A 1917 februárjában az I. világháború tragikus történései, a katonai összeomlás, a nép és a katonák elégedetlensége hatására Oroszországban polgári demokratikus forradalom tört ki, megdöntötték a cári rendszert (február 23.). Júliusban (3-4.) a bolsevikok puccskísérlete megbukott. Lenin Finnországba menekült. Trockijt, Lunacsarszkijt, Kamenyevet bebörtönözték.

## [szerkesztés] Események

Az orosz forradalmi hagyományokat, az ingatag politikai helyzetet és a polgári kormány népszerűtlen intézkedéseit (mint amilyen például a háború folytatásának terve, a földosztás és a választások halogatása) kihasználva 1917. november 7-én (a régi pravoszláv naptár szerint október 25-én) Vlagyimir Iljics Uljanov azaz Lenin vezetésével lázadás tört ki Szentpéterváron. Lenint a svájci emigrációjából korábban a német titkosszolgálat juttatta vissza Oroszországba, ezzel is gyengítendő a világháborús ellenfelet.

A felkelés Lev Davidovics Trockij - a végrehajtó bizottság elökének - irányítása alatt a városba vezető utak lezárásával vette kezdetét. Ebben részt vettek a Péter-Pál erőd átállt katonái is. Miután a Vörös Gárda tagjai körülzárták a Téli Palotát (a kormány székhelyét); Lenin a Szmolnijból irányította az eseményeket. Az állami bank és a telefonközpont is a felkelők kezére került, s az ideiglenes kormány vezetője – Alekszandr Fjodorovics Kerenszkij – elmenekült. Miután a Téli Palotában rekedt miniszterek a felkelők ultimátumát nem fogadták el - a legendák szerint - az Auróra cirkáló lövései adták meg a jelet az ostrom kezdetére.

Lenin vezetésével összeült a Szovjetek II. Összoroszországi Kongresszusa, ahol az alábbi tételeket fogadták el:

- kimondták, hogy minden hatalom a szovjetek kezébe megy át
- dekrétumot adtak ki a hadviselő országoknak az azonnali békéről
- kimondták, hogy a föld köztulajdonba megy át és a parasztok rendelkezésére bocsátják

Megalakult az első szovjet kormány, a Népbiztosok Tanácsa, amely forradalmi rendelkezéseket hozott:

- bevezette a nyolc órás munkaidőt
- bevezette a munkásellenőrzést az üzemekben, majd munkásigazgatást,
- elismerte a volt birodalom minden népének egyenjogúságát és teljes önrendelkezési jogát,
- elismerte Finnország függetlenségét.

November 8-án hajnalra az egész Téli Palota a forradalmárok felügyelete alá került, a minisztereket letartóztatták. Lenint választották a Népbiztosok Tanácsának elnökévé.

## [szerkesztés] Megjegyzések

- Szentpétervár neve 1914 és 1924 között Petrográd vagyis Pétervár volt.
- A forradalom hálája, hogy Trockijt később a forradalom ellenségének nyilvánították és egy felbérelt merénylő az emigrációban megölte.
- A Téli Palota ostromáról később Eizenstein készített filmet

## [szerkesztés] Lásd még

- 1917. októberi oroszországi forradalom
- A Szovjetunió története

A lap eredeti címe "http://hu.wikipedia.org../../../b/o/l/Bolsevik_hatalom%C3%A1tv%C3%A9tel_Szentp%C3%A9terv%C3%A1ron_9f6b.html"

Kategóriák: Csonkok (történelem) | Oroszország történelme

##### Views

- Szócikk
- Vitalap
- Aktuális változat

##### Keresés